[pic] | EUROOPA KOMISJON |

Brüssel 5.11.2010

KOM(2010) 619 lõplik

2010/0304 (NLE)

Ettepanek:

NÕUKOGU OTSUS

seisukoha kohta, mille Euroopa Liit võtab AKV-EÜ ministrite nõukogus ja mis käsitleb Ekvatoriaal-Guinea staatust läbivaadatud AKV-EÜ partnerluslepingu suhtes

SELETUSKIRI

Ekvatoriaal-Guinea on algusest peale osalenud ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelises koostöölepingus, millele kirjutati alla Beninis Cotonous 23. juunil 2000 (edaspidi „AKV-EÜ koostööleping”).

25. juunil 2005 kirjutas Ekvatoriaal-Guinea koos teiste AKV riikidega Luxembourgis alla partnerluslepingu muutmist käsitlevale AKV-EÜ lepingule (edaspidi „läbivaadatud AKV-EÜ partnerlusleping”).

Vastavalt lepingu artikli 93 lõikele 3 jõustus läbivaadatud AKV-EÜ partnerlusleping 1. juulil 2008 pärast seda, kui selle olid ratifitseerinud Euroopa Liit ja selle liikmesriigid ning kaks kolmandikku AKV riikidest. Lepingu artikli 93 lõikes 4 on sätestatud, et kui sellele alla kirjutanud riik ei ole ratifitseerimist lepingu jõustumise kuupäevaks lõpule viinud, saab ta seda teha üksnes jõustumise kuupäevale järgneva 12 kuu jooksul. Selle tähtaja möödumisel peaks lepingule alla kirjutanud riik järgima artikliga 94 ettenähtud ühinemismenetlust.

12. septembril 2008 edastas Ekvatoriaal-Guinea hoiulevõtmiseks läbivaadatud Cotonou lepingu ratifitseerimiskirja, mis sisaldas reservatsioone artikli 11 lõike 6 kohta, milles osutatakse Rahvusvahelisele Kriminaalkohtule. Euroopa Liit ja selle liikmesriigid keeldusid selle reservatsioonidega ratifitseerimiskirja vastuvõtmisest oma 19. detsembri 2008. aasta kirjas. Seetõttu ei saa ratifitseerimist pidada kehtivaks.

Ekvatoriaal-Guinea Vabariigi president Obiang Nguema teatas oma kavatsusest anda läbivaadatud Cotonou lepingu reservatsioonideta ratifitseerimiskiri hoiule enne ratifitseerimiseks kehtestatud tähtpäeva 30. juunit 2009, kuid pärast seda andis parlament teada, et õiguslike takistuste tõttu ei ole tal võimalik anda täitevvõimule volitusi reservatsioonideta ratifitseerimiseks. Sellest ajast peale ei ole parlament seda küsimust päevakorda võtnud.

Ekvatoriaal-Guinea välisminister Pastor Micha Ondo Bile teavitas ELi oma 21. mail 2010 ELi Nõukogu peasekretariaadile adresseeritud kirjas, et Ekvatoriaal-Guinea kavatseb ühineda läbivaadatud AKV-EÜ partnerluslepinguga vastavalt selle artiklile 94. Ekvatoriaal-Guinea taotleb, et talle antaks niikaua vaatlejastaatus, mis võimaldab tal kuni ühinemismenetluse lõpuleviimiseni osaleda AKV-EÜ koostöölepinguga loodud ühisinstitutsioonides. Nimetatud staatus tuleks anda seniks, kuni Ekvatoriaal-Guinea ametiasutused saavad esitada oma ühinemiskirjad ehk kuni 30. aprillini 2011.

Seepärast on asjakohane, et Euroopa Liit võtaks taotluse suhtes pooldava seisukoha, mis kiidetakse heaks AKV-EÜ ministrite nõukogu ametliku otsusega.

ELi toimimise lepingu artikli 218 lõike 10 kohaselt teavitatakse Euroopa Parlamenti.

Seepärast teeb komisjon nõukogule ettepaneku võtta vastu lisatud otsus.

2010/0304 (NLE)

Ettepanek:

NÕUKOGU OTSUS

seisukoha kohta, mille Euroopa Liit võtab AKV-EÜ ministrite nõukogus ja mis käsitleb Ekvatoriaal-Guinea staatust läbivaadatud AKV-EÜ partnerluslepingu suhtes

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,

ning arvestades järgmist:

1. Läbivaadatud AKV-EÜ leping jõustus 1. juulil 2008 vastavalt selle artikli 93 lõikele 3.

2. Ekvatoriaal-Guinea kirjutas läbivaadatud AKV-EÜ lepingule alla 25. juunil 2005 ning edastas hoiuleandmiseks reservatsioonidega ratifitseerimiskirja, mida Euroopa Liit ja selle liikmesriigid keeldusid vastu võtmast. Seetõttu ei saa ratifitseerimist pidada artikli 93 lõike 4 kohaselt kehtivaks.

3. Läbivaadatud AKV-EÜ lepingu artiklis 94 on sätestatud, et riik peab esitama ühinemistaotluse AKV-EÜ ministrite nõukogule, kes peab selle heaks kiitma.

4. Ekvatoriaal-Guinea esitas 2010. aasta mais taotluse ühinemiseks AKV-EÜ lepinguga vastavalt selle artiklile 94 ning taotluse vaatlejastaatuse saamiseks, mis võimaldaks tal kuni ühinemismenetluse lõpuleviimiseni osaleda AKV-EÜ koostöölepinguga loodud ühisinstitutsioonides.

5. AKV-EÜ ministrite nõukogu peaks staatuse andmise kuni 30. aprillini 2011 heaks kiitma, võttes arvesse, et Ekvatoriaal-Guinea peab ühinemisakti hoiule andma lepingu hoiulevõtjatele ELi Nõukogu peasekretariaadile ja AKV riikide sekretariaadile hiljemalt selleks kuupäevaks.

6. Vastavalt lepingu artikli 15 lõikele 4 andis AKV-EÜ ministrite nõukogu 21. juunil 2010 Ouagadougous volitused selles küsimuses otsuse vastuvõtmiseks üle suursaadikute komiteele.

7. On asjakohane määrata kindlaks Euroopa Liidu nimel AKV-EÜ suursaadikute komitees kõnealuse taotluse suhtes võetav seisukoht,

ON VASTU VÕTNUD KÄESOLEVA OTSUSE:

Ainus artikkel

Euroopa Liidu seisukoht AKV-EÜ suursaadikute komitees Ekvatoriaal-Guinea vaatlejastaatuse kohta on see taotlus heaks kiita vastavalt lisatud otsuse eelnõus kehtestatud tingimustele.

Vaatlejastaatus kehtib kuni 30. aprillini 2011. Ekvatoriaal-Guinea peab ühinemisakti andma nõukogu peasekretariaati hoiule enne nimetatud kuupäeva.

Kui AKV-EÜ ministrite nõukogu otsuse eelnõus tehakse vormilisi muudatusi, võib nendes kokku leppida, ilma et selleks peaks muutma käesoleva otsuse lisa.

Brüssel, […]

Nõukogu nimel

eesistuja

LISA

Eelnõu: AKV-EÜ ministrite nõukogu otsus, mis käsitleb Ekvatoriaal-Guinea staatust läbivaadatud AKV-EÜ partnerluslepingu suhtes

AKV-EÜ MINISTRITE NÕUKOGU,

võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, millele on alla kirjutatud Beninis Cotonous 23. juunil 2000 ja mis on läbi vaadatud Luksemburgi Suurhertsogiriigis Luxembourgis 25. juunil 2005 (edaspidi „AKV-EÜ leping“),[1] eriti selle artikli 15 lõikeid 3 ja 4,

võttes arvesse AKV-EÜ ministrite nõukogu 8. märtsi 2005. aasta otsust, millega võetakse vastu AKV-EÜ ministrite nõukogu töökord, eriti selle artikli 8 lõiget 3,

8. Läbivaadatud AKV-EÜ leping jõustus 1. juulil 2008 vastavalt selle artikli 93 lõikele 3.

9. Ekvatoriaal-Guinea kirjutas läbivaadatud AKV-EÜ lepingule alla 25. juunil 2005 ning edastas hoiuleandmiseks reservatsioonidega ratifitseerimiskirja, mida Euroopa Liit ja selle liikmesriigid keeldusid oma 19. detsembri 2008. aasta kirjas vastu võtmast. Seetõttu ei ole ratifitseerimist artikli 93 lõike 4 kohaselt kinnitatud.

10. Läbivaadatud AKV-EÜ lepingu artiklis 94 on sätestatud, et riik peab esitama ühinemistaotluse AKV-EÜ ministrite nõukogule, kes peab selle heaks kiitma.

11. Ekvatoriaal-Guinea esitas 2010. aasta mais taotluse ühinemiseks läbivaadatud AKV-EÜ lepinguga vastavalt selle artiklile 94 ning taotluse vaatlejastaatuse saamiseks, mis võimaldaks tal kuni ühinemismenetluse lõpuleviimiseni osaleda AKV-EÜ koostöölepinguga loodud ühisinstitutsioonides.

12. Vaatlejastaatus kehtib kuni 30. aprillini 2011. Ekvatoriaal-Guinea peab ühinemisakti hoiule andma lepingu hoiulevõtjatele ELi Nõukogu peasekretariaadile ja AKV riikide sekretariaadile enne seda kuupäeva.

13. Vastavalt lepingu artikli 15 lõikele 4 andis AKV-EÜ ministrite nõukogu 21. juunil 2010 Ouagadougous volitused selles küsimuses otsuse vastuvõtmiseks AKV-EÜ suursaadikute komiteele,

ON TEINUD JÄRGMISE OTSUSE:

Artikkel 1

Ekvatoriaal-Guineal on vaatlejastaatus kuni 30. aprillini 2011 ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelise koostöölepingu suhtes, millele on alla kirjutatud Beninis Cotonous 23. juunil 2000 ja mis on läbi vaadatud Luksemburgi Suurhertsogiriigis Luxembourgis 25. juunil 2005. Ekvatoriaal-Guinea peab oma ühinemisakti hoiule andma lepingu hoiulevõtjatele ELi Nõukogu peasekretariaadile ja AKV riikide sekretariaadile enne seda kuupäeva.

Artikkel 2Jõustumine

Käesolev otsus jõustub selle vastuvõtmisele järgneval päeval.

Brüssel, […]

AKV-EÜ suursaadikute komitee nimel AKV-EÜ ministrite nõukogu nimel

eesistuja

[1] ELT L 209, 11.8.2005; ELT L 287, 28.10.2005.